ЗИС-4
ЗИС-4 е 57 мм танково оръдие, използвано в периода на Втората световна война. Монтирано е само на средния танк Т-34-57.

История 
Екскизното проектиране на 57 мм танково оръдие ЗИС-4 започва в ОКБ №92 през 1940 г. като вътрешна инициатива. Малко по-късно тази инициатиева е подкрепена от маршал Г. Кулик и през декември 1940 г. е изготвен първият опитен образец. В периода януари – март 1941 г. оръдието преминава заводски изпитания и през април същата година танка Т-34 с монтираното на него оръдие започва тестови изпитания. След малка доработка на цевта, монтиран е флегматизатор и са променени нарезите, оръдието преминава повторни изпитания.

Поради голямата необходимост от противотанкови средства оръдието е прието на въоръжение в средата на юли 1941 г. Производството започва през септември същата година в завод №92. Поради трудности от производствен характер производството на ЗИС-2 и ЗИС-4 временно е консервирано. В периода на производството в завод №92 са произведени 133 оръдия.

През 1943 г. голямата нужда от противотанкови оръдия за борба с новите немски тежки танкове принуждава съветското ръководство да върне отново производството на 57 мм танково оръдие ЗИС-4. През май същата година на въоръжение отново са въведени т. нар. танкове-изтребители, въоръжение с модификацията му ЗИС-4М.

Специално за борба с немските тежки танкове в боекомплекта на ЗИС-4М е въведен бронебоен изстрел с повишена мощност. Стрелбата с този тип снаряд драстично снижило ресурса на цевта. Малко по-късно този вид боеприпас е иззет от войските. Производството на модификацията продължава до 1943 г. Тогава на въоръжение влизат противотанковите САУ СУ-85.

Боеприпаси

Модификация 
 ЗИС-4М – Модернизиран вариант с унифициран затвор като на Ф-34, ЗИС-2, ЗИС-3 и ЗИС-5. Променена е крепежната муфа на оръдейната люлка и е монтиран опростен механизъм на полуавтоматиката.

Военна техника от Втората световна война
Танкови оръдия